**ANEXĂ LA GHID: Măsura 4.1**

**INSTRUCTIUNI PRIVIND EVITAREA CREĂRII DE CONDITII ARTIFICIALE ÎN ACCESAREA PNDR 2014-2020**

Pentru o distinctie clara intre indicatorii de conditii artificiale - „steguletele rosii” (suspiciuni) si dovada creării de conditii artificiale, trebuie avute în vedere prevederile deciziei Curţii Europene de Justiţie luate în cazul Slancheva Sila EOOD company , în care se precizează că, pentru stabilirea creării de condiții artificiale este necesar să se stabilească existenţa atât a **elementelor obiective** cât și a **elementelor subiective.**

In ceea ce priveste elementele subiective, se vor stabili acele elemente („stegulete rosii’) care pot fi luate in considerare, in urma analizarii legaturilor juridice, economice si/sau personale intre persoanele implicate in investitia respectiva.

În ceea ce privește **elementele obiective**, acțiunile solicitantilor / beneficiarilor trebuie analizate pentru a se putea evalua dacă **obiectivele finanțării FEADR, masura 4.1, nu pot fi îndeplinite sau îndeplinirea acestora este îngreunată prin acţiunile beneficiarilor verificaţi**. Aceste obiective ar putea fi puse sub semul întrebării **dacă o companie nou creată contribuie exclusiv/cvasiexclusiv la operațiunile economice ale altei companii, fără a căuta să obțină profit sau daca obţine finanţare o entitate economică ce face parte dintr-o categorie pentru care nu este destinat sprijinul nerambursabil.**

Dupa identificarea si verificarea indicatorilor de conditii artificiale („stegulete rosii”), crearea de conditii artificiale se poate stabili, în oricare dintre cele 3 etape ale unui proiect (evaluarea Cererii de Finanțare, implementarea proiectului, respectiv monitorizarea), în conditiile în care, pe baza elementelor subiective si obiective mentionate, sunt îndeplinite cumulativ 2 condiții:

- Neîndeplinirea **obiectivelor finanțării FEADR, măsura 4.1, respectiv:** Diversificarea economiei rurale prin creșterea numărului de microîntreprinderi și întreprinderi mici în sectorul non-agricol; Crearea serviciilor pentru populația rurală prestate de către micro-întreprinderi; Crearea infrastructurii și serviciilor turistice.

*- Prin investitia propusa spre finantare, solicitantul/beneficiarul* ***NU*** *deserveşte exclusiv propriile interese economice si* ***NU*** *caută sa obțină profit propriu si* ***creeaza un avantaj nejustificat*** *altei persoane sau entitate economica cu sau fara personalitate juridica* sau se dovedeste ca solicitantul/beneficiarul real este o entitate economica care nu se incadreaza in categoria solicitantilor eligibili, si incearca prin intermediul unui solicitant/beneficiar formal sa solicite finantare pentru obtinerea sprijinului financiar nerambursabil.

1. **PRINCIPII GENERALE DE ANALIZA A INDICATORILOR SI PRECIZARI METODOLOGICE PENTRU IDENTIFICAREA CREĂRII CONDIȚIILOR ARTIFICIALE**

Prin Art. 60 din Regulamentul 1306/2013 se prevede că: „fără a aduce atingere dispozițiilor specifice, **nu se acordă niciun avantaj** prevăzut în cadrul legislației agricole sectoriale persoanelor fizice sau juridice în privința cărora s-a stabilit că au fost create în mod artificial condițiile cerute în vederea obținerii acelor avantaje, contrar obiectivelor legislației”.

Se considera a fi **CONDIŢII ARTIFICIALE** acele **condiţii create în mod voluntar de către solicitanţi:**

* neeligibili cu scopul de a crea **aparenţa unor solicitanţi eligibili** şi/sau
* cu scopul de a-şi **spori nejustificat punctajul obținut** în cadrul criteriilor de selecție şi/sau
* cu scopul de a **obține avantaje financiare mai mari decât cele cuvenite** – ex : dincolo de plafonul de minimis impus în cadrul măsurilor de sprijin pentru categoria de solicitanţi din care face parte în fapt solicitantul şi/sau
* cu scopul de a-şi spori nejustificat valoarea sprijinului financiar nerambursabil şi/sau
* cu scopul de a implementa în acelaşi timp mai multe proiecte de acelasi tip sau complementare.

**De regulă, forma pe care o îmbracă conditiile artificiale este crearea unei societăți noi care nu este restricționată la finanțare, legal independentă de o altă companie, prin care se acceseaza sprijinul financiar nerambursabil. In aceasta situatie, compania nou creata actioneaza ca un *„beneficiar formal”* care indeplineste cumulativ cele 2 conditii mentionate.**

***Beneficiar*** *– persoană juridică /persoană fizică autorizată / întreprindere individuala / întreprindere familială care a încheiat un contract de finanţare cu AFIR pentru accesarea fondurilor europene prin FEADR;*

***Solicitant*** *– persoană fizică autorizată sau juridică, potenţial beneficiar al sprijinului nerambursabil din FEADR;*

 ***“Solicitant/Beneficiar formal”*** *- acea entitate economică (persoană fizică autorizată să desfășoare activități economice/întreprinzător (II/IF) sau persoană juridică) care prin proiectul propus,* ***NU*** *deserveşte exclusiv propriile interese economice si* ***NU*** *caută sa obțină profit propriu si* ***creeaza un avantaj nejustificat*** *altei persoane sau entitate economica cu sau fara personalitate juridica si investiţia propusă, contravine obiectivelor schemei de ajutor. De asemenea poate fi întâlnită situația în care beneficiarul deservește propriile interese și caută să obțină profit, dar îndeplinește formal criteriile de eligibilitate (selecție).*

*Categoriile de* ***“solicitanti / beneficiari formali”***, *acceseaza fondurile nerambursabile cu consecinte negative asupra obiectivelor sub-măsurii:* Diversificarea economiei rurale prin creşterea numărului de microîntreprinderi şi întreprinderi mici în sectorul non-agricol; Dezvoltarea serviciilor; Crearea de locuri de muncă în spațiul rural; Încurajarea menținerii și dezvoltării activităților meșteșugărești tradiționale.

***“Beneficiar real”****– acea entitate economică (persoană fizică autorizată să desfășoare activități economice/întreprinzător (II/IF) sau persoană juridică), pentru care sunt dovezi suficiente că beneficiază de profitul realizat prin investitia făcută de către “beneficiarul formal” (respectiv solicitantul/beneficiarul de fonduri), în urma obținerii finanțării nerambursabile.*

În vederea stabilirii existentei conditiilor de eligibilitate sau selectie create in mod artificial este necesara identificarea cumulativă atât a elementelor subiective cât și a celor obiective:

1. Elementele subiective sunt acele situaţii/fapte (indicatori/premise) denumite “stegulețe roșii” care semnalează suspiciunea creării unui avantaj nejustificat altei persoane sau entitate economică cu sau fără personalitate juridică, prin care se creează aparenţa unui solicitant/proiect eligibil sau prin care, in cadrul proiectului, sunt introduse anumite componente/activitati ce au doar scopul obținerii unor avantaje necuvenite din punct de vedere al intensităţii sprijinului financiar, al scorării în cadrul criteriilor de selecție sau simulării eligibilității proiectului/solicitantului.
2. Elementele obiective sunt cele care arată că prin implementarea proiectului respectiv nu se pot indeplini obiectivele submasurii de sprijin.

Scopul urmărit prin crearea condițiilor artificiale este contrar obiectivelor stabilile prin reglementările naționale și/sau europene aplicabile și fișele tehnice ale măsurilor/submăsurilor din PNDR.

**ATENTIE! PRIN NATURA LOR STEGULEȚELE ROȘII NU REPREZINTĂ DOVEZI. ACESTEA SUNT SIMPLI INDICATORI A CĂROR IDENTIFICARE CONSTITUIE UN SEMNAL DE ALARMĂ PENTRU VERIFICATORI ȘI CONDUC LA EFECTUAREA DE CONTROALE AMANUNȚITE PENTRU A SE STABILI DACĂ SE MANIFESTĂ SAU NU O SITUAȚIE DE CONDITII ARTIFICIALE.**

**Exemple de indicatori care pot semnala suspiciunea crearii unui avantaj nejustificat in perioada de DEPUNERE A PROIECTULUI:**

* Mai mulți solicitanti/beneficiari independenți din punct de vedere legal au aceeași adresă si/sau beneficiază de infrastructura comună (același amplasament, aceleași facilități de depozitare etc.);
* O companie a fost scindată si companiile astfel rezultate continuă activitatea împreună;
* Posibile legaturi intre solicitanti si/sau beneficiari FEADR in baza legaturilor intre - entitati cu sau fara personalitate juridica, prin intermediul actionarilor, asociatilor sau reprezentantilor legali (de ex: acelaşi reprezentant legal/asociat/actionar se regăseşte la două sau mai multe proiecte)
* Sediul social si/sau punctul (punctele) de lucru/amplasamentul investitiei propuse sunt invecinate cu cel/cele ale unui alt proiect finantat FEADR
* Obtinerea/dobandirea folosintei terenului/cladirii destinat/destinate realizarii proiectului, dacă există și alte legaturi între vânzător/comodatar și solicitant
* Solicitantii si-au mutat nejustificat sediul social din mediul urban in mediul rural sau si-au inchis punctul/punctele de lucru din mediul urban si le-au deschis in mediul rural deoarece societatea nu indeplinea conditiile de eligibilitate.
* Alti indicatori (ex: acelasi consultant, posibile legaturi de afaceri cu furnizori/clienti prin actionariat s.a. )

**Exemple de indicatori care pot semnala suspiciunea crearii unui avantaj nejustificat in perioada de IMPLEMENTARE A PROIECTULUI**

* Schimbări survenite in structura actionariatului beneficiarului
* Companiile presupus legate desfășoară afaceri identice sau complementare (una produce și alta vinde produsul);
* Posibile legaturi din punct de vedere al persoanelor cu putere de decizie, intre beneficiar si clientii principali care asigura veniturile obtinute din comercializarea produselor/prestarea serviciilor
* Legături de afaceri exclusive sau cvasi-exclusive între firma ce se presupune ca a fost înființată artificial și companiile legate cu aceasta

**Exemple de indicatori care pot semnala suspiciunea crearii unui avantaj nejustificat in perioada de MONITORIZARE A PROIECTULUI**

* Managerul sau deținătorul și managerul uneia dintre companii este împuternicit să aibă acces la contul bancar al companiei al altei companii cu care se presupune că aceasta are legături**;**
* Echipamentele/utilajele achizitionate prin proiect au un numar prea mare de ore de functionare fata de activitatea desfasurata conform contractelor incheiate de societate
* Companiile presupus legate desfășoară afaceri identice sau complementare (ex: una produce și alta vinde produsul);
* Contracte de vanzare-cumpărare a produselor finite semnate in conditii foarte avantajoase, nejustificate fata de conditiile existente pe piata**;**
* Legături de afaceri exclusive sau cvasi-exclusive între firma ce se presupune ca a fost înființată artificial și companiile legate cu aceasta (ex: facturi care întotdeauna sau aproape întotdeauna sunt emise de una către alta, posibil la prețuri inexplicabil de mici)**;**

***IMPORTANT!***

***Exemplele de mai sus nu sunt exhaustive.***

**Pentru constatarea creări condițiilor artificiale**, este necesar să se identifice în documentația analizată **cel puțin un obiectiv general sau specific** aferent legislației agricole sectoriale precizat în reglementările comunitare aplicabile și/sau în fișele tehnice ale măsurilor/submăsurilor, **încălcat prin crearea respectivei condiții artificiale.**

|  |  |
| --- | --- |
| **Avantaj vizat:** | - ”solicitantul real”, nu poate accesa FEADR deoarece nu are statutul de microintreprindere sau intreprindere mica;- ”solicitantul real” nu poate accesa FEADR deoarece a obtinut finantare nerambursabila in valoare de 200.000 euro si ar depasi in acest fel plafonul maxim de 200.000 euro, conform plafonului de minimis;- Solicitantul este înregistrat în Registrul debitorilor AFIR (pâna la contractare acesta trebuie să achite debitul catre AFIR);- sporirea valorii sprijinului financiar  |
| **Premisă de creare Condiții artificiale** | Crearea nejustificata a unei societăți noi (solicitant de fonduri) de catre asociati/actionari majoritari, administrator/i ai altor entitati economice radiate/lichidate cu acelasi tip de activitate sau activitate complementară ca si al societatilor în care aceștia detin calitatea mentionata anterior.Solicitantul/beneficiarul real este o entitate economica care nu se incadreaza in categoria solicitantilor eligibili, si incearca prin intermediul unui solicitant/beneficiar formal sa solicite finantare pentru obtinerea sprijinului financiar nerambursabil. |
| **Stare de fapt care indica o suspiciune de creare de condiții artificiale** | Sunt identificați **indicatori** care conduc la concluzia **că o societate existentă a creat o noua societate** prin care acceseaza fondurile FEADR,(**ex. de elemente ce pot fi identificate**: finanțarea investițiilor noii societăți de către cea veche prin împrumuturi sau plăți nejustificate, donatia/vanzarea de terenuri/mijloace de producție care sunt folosite în continuare în comun, integrarea fluxurilor de producție prin **preluarea semnificativă a producției\*etc.,** preluarea nejustificată a unor angajati ai primei societati, persoane imputernicite comune etc. – se completeaza cu oricare dintre indicatorii amintiti mai sus) Dovada că un solicitant / beneficiar FEADR, contribuie **exclusiv/cvasiexclusiv** la operațiunile economice ale altei companii și **nu caută să obțină profit în cont propriu**,  |
| **Măsuri luate în cazul confirmării creării de condiții artificiale** | 1. **În etapa de verificare a Cererii de Finantare**

Declararea Cererii de Finanțare ca fiind neeligibilă și retragerea acesteia din procesul de selecție1. **În etapa de verificare a cererilor de plată / monitorizare**

 Declararea Cererii de Finanțare ca fiind neeligibilă, rezilierea Contractului de Finanțare încheiat cu AFIR, constituirea unui debit (dacă este cazul) pentru recuperarea eventualelor sume plătite anterior. |

**\* se consideră** **preluarea semnificativă a producției**: situația în care solicitantul/beneficiarul desface/prevede desfacerea producției sau prestează serviciile în proportie **de peste 75% din Cifra de Afaceri** către un singur alt agent economic. Beneficiarul formal poate evita atingerea acestui procent sau ascunde atingerea acestuia cu ajutorul unor terţi (intermediari). Pentru a stabili, însă, existenţa elementelor constitutive ale condiţiilor artificiale, este necesar să se identifice şi alte legături de coordonare/financiare (elemente subiective) între beneficiarul finanţării nerambursabile şi agentul/agenţii economici cu care se presupune că a creat condiţii artificiale. Preluarea semnificativă a producţiei de către sau prestarea semnificativă a serviciilor către un singur agent economic nu reprezintă în sine o neregulă ci doar un indicator care va conduce la efectuarea unor verificări de către AFIR

**Obs! In ceea ce priveste scorarea proiectului, daca se dovedeste in mod obiectiv ca solicitantul/beneficiarul a obtinut in mod nejustificat punctaj pentru un criteriu de selectie, se va diminua punctajul total cu punctajul corespunzator criteriului de selectie obtinut formal si totodata se va recupera sprijinul financiar acordat, daca proiectul nu se mai incadreaza in punctajul corespunzator listei proiectelor selectate.**